Nako ya tshebetso
Dintlha tsa ho iteanya
Mabapi le laesense ya ho kganna ya nakwana
Laesense ena e sebetsa bakeng sa dikgwedi tse tsheletseng feela mme o ka e fuwa setsing sefe kapa sefe sa tlhahlobo ya laesense ya ho kganna.
Leba DLTC e haufi le dintho tse latelang:
Bopaki ba aterese ya poso le ya moo o dulang; mohlala, lengolo la akhaonte ya tshebeletso. Haeba lengolo la tshebeletso le se lebitsong la hao, monga lengolo o tlameha ho etsa lengolo le hlapanyeditsweng le hlalosang hore wena o dula atereseng eo, mme lengolo la tshebeletso le tlameha ho qhwaellwa lengolong leo le hlapanyeditsweng.
Haeba o dula sebakeng sa baipei, o tlameha ho tla le lengolo le nang le setempe sa semmuso le tswang ho molekgotla wa tikoloho, le netefatsang aterese ya hao ya poso le ya moo o dulang teng
Dinepe tse nne tse tshwanang tse tlwaelehileng. O tlameha ho netefaletswa pele ke DLTC hore na ba tla batla dinepe tse kae pele o ka etsa dinepe tseo.
Tlatsa foromo ya kopo ya phapanyetsano ya laesense ya ho kganna (DL1).
Tlatsa foromo ya tsebiso ya phetolo ya aterese kapa dintlha tsa motho kapa tsa mokgatlo (NCP).
O tla ya ditekong tsa mahlo hona moo DLTC kapa o ka nna wa etswa diteko tsa mahlo ke ngaka ya mahlo e nang le mangolo ebe o isa foromo DLTC.
Iteanye le ofisi ya heno ya dilaesense bakeng sa ditjeho.
Kopo ya laesense ya ho kganna, DL1. Tlatsa foromo ya kopo e fumanehang setsing sa tlhahlobo ya laesense ya ho kganna.
Kopo ya puseletso ya laesense ya ho kganna e lahlehileng kapa e utswitsweng